da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da hbs_lat da da da da da da da da en da da da da en en da nb nb en nb da nb nb da da en da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Fest, farver og flotte præstationer til DM i Rope Skipping - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Fredericia Idrætscenter lagde gulv til DM i Rope Skipping for hold, som udover gode præstationer også bød på fejring af VM-medaljer og fem danmarksrekorder.
Efter en lang periode med enten aflyste eller online konkurrencer er der i 2022 igen kommet gang i Rope Skipping konkurrencerne. Lørdag blev der holdt DM for hold i Fredericia Idrætscenter, hvor der blev uddelt medaljer til de bedste danske sjippere – både juniorer og seniorer (dame og mixhold).
De officielle DIF-medaljer blev uddelt i senior damerækken, hvor Lillerød løb med guldet i Double Dutch Overall (4 forskellige discipliner), Måløv tog sølv og IF32 Glostrup vandt bronze. I Single Rope Overall (4 forskellige discipliner) vandt IF32 Glostrup guld, Lillerød fik sølv og Gug tog bronze.
Derudover blev der uddelt medaljer i All Around og i alle 9 discipliner, som der konkurreres enkeltvis i (disse er ikke officielle DIF-medaljer).
Foruden de mange medaljer bød lørdagens konkurrence også på hele fem danmarksrekorder – to for kvinder og tre for mixhold. Alle fem rekorder blev sat af Lillerød-sjippere.
Anna Kærsgaard Sørensen, Marie Broen Magersholt, Mathilde Helbo Larsen og Karoline Nørgaard satte ny dansk rekord i Double Dutch Speed Relay 4X30 sekunder med 420. Anna Kærsgaard Sørensen, Marie Broen Magersholt og Karoline Nørgaard satte ny rekord i Double Dutch Speed Sprint 1×60 sekunder med 218.
I mix tegnede Lillerød sig også for rekorder i Single Rope Speed Relay 4×30 sekunder (Alfred Wulf-Andersen, Marcus Lu-Nielsen, Marie Broen Magersholt, Mathilde Helbo-Larsen), Single Rope Double Unders Relay 2×30 sekunder (Alfred Wulf-Andersen, Mathilde Helbo Larsen) og i Double Dutch Speed Relay 4×30 sekunder (Alfred Wulf-Andersen, Emma Faber-Rod, Josephine Rasmussen, Simon Meincke).
Tilbage i februar hentede danske sjippere hele 10 medaljer ved VM, der blev afholdt virtuelt. På grund af corona blev medaljeoverrækkelsen udsat til i lørdags, og sjipperne blev derfor fortjent hyldet i forbindelse med Danmarksmesterskabet i Fredericia. Der var derfor en del sjippere, der havde ekstra meget metal med hjem…
Læs artikel om VM
Resultater Hold DM Rope Skipping
Double Dutch Team Overall Senior Dame
Lillerød: Anna Kærsgaard Sørensen, Josephine Grænge Rasmussen, Marie Broen Magersholt, Laura Francis, Mathilde Helbo Larsen og Karoline Nørgaard
Måløv: Emilie Hess, Sara Bach, Vera Grarup, Emilie Hansen og Vigga Partsch
IF32 Glostrup: Karla Marie Heramb, Natacha Meier Vincent, Mynte Lindeberg Wittenkamp og Mathilde Hjort Petersen
Single Rope Team Overall Senior Dame
IF32 Glostrup: Karla Heramb, Natacha Vincent, Mynte Wittenkamp og Mathilde Petersen
Lillerød: Emma Faber-Rod, Josephine Grænge Rasmussen, Ellen Krogh-Madsen og Lea Henriksen
Gug: Stine Strandbæk Pedersen, Ida Torp Carlsen, Laura Søltoft Jensen, Clara Bro Kjærgaard og Anja Byskov
Fakta om Rope Skipping
I Rope Skipping konkurrerer man både i hold og individuelt. Derudover konkurreres der både i discipliner og der er mulighed for at sætte flere discipliner sammen, så man samlet vinder fx Single Rope-disciplinerne eller Double Dutch-disciplinerne eller det hele samlet. Både enkeltdisciplinerne og de samlede kategorier har titel af mesterskab og vægtes lige.
Single Rope: Sjipperen hopper i sit eget tov, alene eller sammen med andre.
Double Dutch: To tove svinges af to sjippere, mens en eller to hopper inde i buen.
Speed og Double Unders:  Hastighedsdisciplin, hvor det gælder om at få så mange hop som muligt i et givent tidsinterval. I speed hoppes skiftevis på højre og venstre fod; man tæller kun på højre fod. Speed hoppes både i Single Rope og Double Dutch. I double under hoppes der samlede hop, hvor tovet roterer under to gange i ét hop. Double Under hoppes som disciplin kun i Single Rope.
Freestyle: Fri serie, hvor det gælder om at lave den sværeste og mest kreative serier på max. 75 sekunder. Serien udføres til musik. Freestyle hoppes både i Single Rope og i Double Dutch.
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022